சிந்திக்கும் உரிமை, வெளிப்பாட்டுரிமை எல்லாமே இதில் அடங்கும். ‘எப்படியும் யோசிக்கும்’ உரிமை இல்லாமல் ஒருவர் ஆன்மீகமான நகர்வையே அடைய முடியாது. இந்த சுதந்திரம் மீது சமூகக் கட்டுப்பாடுகள், சூழல் கட்டுப்பாடுகள் இருக்குமென்றால் அவற்றை மீறுவதிலேயே உளச்சக்தி செலவாகிவிடுகிறது. ஆன்மீக நகர்வே நிகழாமலாகிவிடுகிறது. அவை உருவாக்கும் ஆழ்மனப் பாதிப்புகள் எல்லாவகையான படைப்பூக்க நிலைகளையும் பாதிக்கின்றன. ஒருவருடைய ஆளுமை எதிர்மறையாக ஆவதே அவரை ஆன்மீகமாகக் குறுகச் செய்து விடும். தடைகளால் கட்டப்பட்ட ஒருவர் எதிர்மறையாக ஆகாமலிருப்பது மிகவும் கடினம். இதெல்லாம்தான் இன்றும் பெண்களின் சிக்கல்.